text: Bill Clinton taler i Sønderborg
  07 juni 2012 kl. 10.59
  Sønderborg får prominent besøg til november. Den tidligere amerikanske præsident Bill Clinton kommer til byen som hovedtaler ved CSR Fondens awardshow i Alsion.
  CSR Fonden belønner virksomheder, der er socialt ansvarlige og klimavenlige.
  - Jeg er utroligt stolt over, at vi har fået en aftale i hus med en mand som præsident Bill Clinton. Hans indsats på en lang række humanitære områder ligger helt i tråd med CSR Fondens virke, og så er han en utroligt inspirerende taler, udtaler CSR Fondens formand, Maarten van Engeland, der også er direktør i ISS.
  Ved sidste års awardshow var hovedtaleren en anden prominent amerikaner - den tidligere vicepræsident og Nobelpris-vinder Al Gore.
  